
a unitat de Promoció Econòmica de l'Ajuntament del 


Masnou s’en va a l’edifici centre aquest octubre. 


Àrea de Municipi/Unitat de Promoció Econòmica 

Edifici Centre. C/Itàlia, 50 la planta. 08320 El Masnou 
Tel: 93 540 62 00/ Fax: 93 540 62 01 
Correu electrònic: p.economica@elmasnou.net 
Pàgina web: www.elmasnou.net 

Eduard 

Gisbert i Amat 

Alcalde 
del Masnou 


Editorial 

S’ha acabat Testiu i arriba la tardor amb un nou curs per endavant. El Masnou va 
recobrant la seva activitat mercantil, escolar i política. L’astre Sol segueix il·luminant el 
nostre Mediterrani, la comarca que habitem: el Maresme, així com també la nostra esti¬ 
mada serrelada de la Marina... i mentrestant des de TAjuntament, hem d’anar construint 
el millor Masnou per a tots i totes. 

Per força hem tornat de les vacances amb les piles ben carregades. Són molts els 
temes que ens esperen i per tant, moltes les decisions que cal prendre. Afrontem però el 
treball ben feliços i contents, alhora que amb moltes ganes de treballar per anar, dia a 
dia, avançant amb els objectius que ens hem marcat. 

Les tres àrees de govern municipal: Serveis a les Persones, Municipi i Territori i Urba¬ 
nisme, amb les seves corresponents regidories estan en plena ebullició, i per tant amb 
molta pressió, amb clars desiqos d’anar tancant molts dels temes que estem abordant i 
de posar en marxa aquells que tenim més madurs. 

Us convido des d’aquí també a ser ben actius i a dir la vostra, si teniu algun comenta¬ 
ri, alguna queixa, i sobretot un suggeriment o algunes propostes de millora. Nosaltres, dia 
a dia, treballem per ampliar i millorar la informació i la comunicació amb els convilatans. 


Com sempre, estic a la vostra disposició. 



Atenent les queixes de molts vilatans, l'Ajuntament del Masnou està negociant amb la direcció de Rodalies de Renfe perquè es 
torni a obrir el pas de l’estació de trens del Masnou cap al passeig marítim. La companyia ferroviària per motius de seguretat, 
només deixa accedir-hi als usuaris del servei. Per salvar la situació i mentre que no hi hagi una solució definitiva, Renfe ha posat 
a disposició de l'Ajuntament del Masnou cinc-centes targes magnètiques que permeten aquest accés. Les persones que necessi¬ 
tin utilitzar aquest pas poden sol·licitar-les a l'Ajuntament del Masnou. 


El Masnou viu ^ 

El Masnou viu la Diada Nacional de Catalunya 



La plaça Onze de Setembre va ser 
el punt de trobada, un any més, de 
l’acte commemoratiu de la Diada 
amb l’ofrena floral, un acte que va 
comptar amb la participació de més 
d’una trentena d’entitats i associa¬ 
cions masnovines. El manifest reivin¬ 
dicatiu, que va llegir el 2n, tinent d’al¬ 


calde Màxim Fàbregas, va ser consen- 
suat pels grups municipals de CiU, 
ERC, ICV-EA i PSC. El manifest fa una 
clara aposta per l’ús del català a les 
institucions europees i per poder 
competir esportivament amb equip 
propi i sota la nostra bandera. El text 
reivindica la gestió dels recursos que 


es generen des de Catalunya així com 
tot un seguit de drets nacionals per 
assolir un futur més lliure i amb capa¬ 
citat real d’autogovern. La Coral 
Xabec, a la cloenda, va interpretar El 
Cant del poble i Els Segadors. 

Els actes es van iniciar divendres 
10 de setembre amb la xerrada 
col·loqui, que va tenir lloc a Ca n’Hu- 
met, a càrrec de l’escriptora i diputa¬ 
da al Parlament de Catalunya Maria 
Mercè Roca sota el títol El Català, 
encara? Dissabte, també va tenir lloc 
l’acte institucional de la col·locació 
de la primera pedra de l’escola bres¬ 
sol municipal. Us en parlem en 
aquesta edició. 

El concert del cantautor Joan 
Isaac, suspès el dissabte a la nit a 
causa de la pluja, es va celebrar final¬ 
ment el dissabte 18 de setembre a la 
sala polivalent de Ca n’Humet 

Són les dues campanyes que ha pre¬ 
parat per aquest octubre, la Regidoria 
de Salut Pública de TAjuntament del 
Masnou. La salut surt al carrer ens pro¬ 
posa prevenir les malalties de risc car¬ 
di ovascular, fent un control de tensió 
arterial, colesterol i glucosa adreçat a 
les persones de totes les edats i de 
forma totalment gratuïta. La campanya 


s’ha iniciat a primers d’octubre. Con¬ 
sulteu dies i horaris. 

L’altra campanya: Tot un món per 
veure, vol prevenir el glaucoma. El 
glaucoma afecta més d’un 3% de la 
població i és, conjuntament amb la dia¬ 
betis la principal causa evitable de 
ceguesa a Espanya. Afecta principal¬ 
ment a persones de més de 40 anys i 


aquells que tenen antecedents fami¬ 
liars. Es tracta d’un control totalment 
gratuït. Es realitzarà des del 26 fins al 30 
d’octubre a diversos indrets de la vila. 

L’^untament del Masnou, compta 
amb la col·laboració per tirar endavant 
aquestes dues campanyes d’Asepeyo 
Laboratoris Al con Cusi, Roche Diag¬ 
nòstics, i l’ABS el Masnou, Alella i Teià. 


El Masnou viu m é S C ÍV í C 


Els vigilants cívics informen 
els convilatans 


Aquest any, l’Ajun¬ 
tament del Masnou ha 
donat un pas enda¬ 
vant en el seu intent 
de fer del Masnou una 
ciutat més cívica, i 
d’informar i conscien- 
ciar els convilatans 
amb la figura del vigi¬ 
lant cívic. Però no és 
l·iinic, ara està enlles¬ 
tint un pacte pel civisme al Masnou. 

Les principals tasques dels vigilants 
cívics són la supervisió i control del 
compliment de les Ordenances Muni¬ 
cipals, així com de les normes cíviques 
en vigor. Així, s’encarreguen d'asses¬ 
sorar les bones pràctiques i conductes 
donant informació als propietaris de 
gossos, als ciclistes, als comerços... 

Els haureu vist pel carrer, amb armi¬ 
lla de color groc i gorra blanca, parlant 
amb la gent i atents a totes les anoma¬ 
lies que es puguin trobar al carrer. Els 
vigilants les comuniquen als responsa¬ 
bles específics en cada matèria per 
obrir els expedients que calgtiin, però 
abans, expliquen a la gent, i els reco¬ 
manen que cal fer en cada cas. 

Així des que es van posar en 
marxa al mes de maig i, entre molts 
d'altres serveis: 


- Han informat d’abocaments in¬ 
controlats de ferralla, cartró, fus¬ 
tes, mobles o restes de Jardineria. 

- Han donat avís quan es troben 
els contenidors de reciclatge 
plens o els dispensadors de bos¬ 
ses d’excrement de gos buides. 

- Han informat d’anomalies a l’en¬ 
llumenat públic o de pintades al 
mobiliari urbà. 

- Han infonnat propietaris de gossos 
de la necessitat de recollir els ex¬ 
crements i de portar l’animal lligat. 

- Han informat la Policia de vehi¬ 
cles que podrien estar en estat 
d’abandonament. 

Els vigilants col·laboren activa¬ 
ment allà on molts serveis municipals 
no poden arribar. La valoració d’a¬ 
quests sis primers mesos és força posi¬ 
tiva, tot i que queda molt per avançar. 

En aquests moments, impulsat per 
la Regidoria de Seguretat Ciutadana, 
de forma transversal amb la resta d’àre¬ 
es i equipaments municipals, s’ha posat 
sobre la taula un Pacte pel Civisme en 
l’àmbit del municipi amb la intenció 
que s’hi puguin implicar tots els sectors 
de la nostra societatempreses i comer¬ 
ços, escoles, entitats i associacions... i 
que tothom pugui dir la seva per treba¬ 
llar per un Masnou més cívic. 


Controlant 
el soroll de 
les motos 

La Policia Local 
del Masnou ha por¬ 
tat a terme, des de 
mitjan de maig a mit¬ 
jan de setembre, la 
campanya de control 
de soroll de les 
motos. Es un dels 
problemes que més 
preocupen a la 
població, sobretot a 
restin. S’ha v^alorat 
que la campanya ha incidit força a 
rebaixar els nivells de soroll a la vala, i 
mostra d’això és el fet que s’han 
reduït el nombre de queixes per 
aquesta problemàtica. 

S’han controlat 721 motos, de les 
quals se n'han detectat 83 amb defi¬ 
ciències de soroll, que representen un 
11 % del total controlat. El nombre 
d'hores invertides en la campanya ha 
estat de 180, i s’han realitzant una mit¬ 
jana de 4 controls per hora. 

Els vehicles que han estat denun¬ 
ciats i dipositats (83), han estat repa- 
rats posteriorment per part del seus 
titulars abans de poder posar-los nova¬ 
ment en circulació. 

El Parc Vallmora: un futur pulmó 
per al Masnou 

El futur parc Vallmora, ocupa una superfície aproximada de 50.000 m^. La seva 
urbanització havia quedat encallada des de fa molts anys. Dins el terme municipal 
del Masnou, no hi ha un espai similar d’aquestes característiques. Per la seva ubi¬ 
cació, facilitarà la comunicació entre el Masnou alt i el sector del poliesportiu i es 
convertirà en el gran pulmó del nostre municipi. A final d’aquest mes de setembre, 
l’Ajuntament del Masnou ha signat un acord que facilitarà que la urbanització del 
Parc Vallmora pugui ser iniciada en aquest mandat i que compti amb uns estàn¬ 
dards de qualitat superior als inicialment previstos. 


Els antecedents 

La seva urbanització està 
pendent des de l’aprovació 
del Pla General del Masnou, 

Tany 1985. El Pla preveia l’ad- 
quisició del sòl com una actua¬ 
ció prioritària per fer-se entre 
els anys 1983 i 1986, perquè pos¬ 
teriorment es procedís a la seva 
urbanització en el període 1987- 
1990. 

Malhauradament es van incom¬ 
plir tots els terminis i actualment el 
"Parc" és un sector erm, inutilitzable 
per al municipi, en el qual es manté 
una mínima activitat agrícola. 

Com a conseqüència de les cessions previstes per la revi¬ 
sió del Pla General, TAjuntament és avui propietari de 
38.000 m* i haurà d’expropiar la resta del sector. 

D’acord amb el conveni signat amb Urbagest el mes de 
març de 2000, rAjuntament aconseguia la cessió de 31.615 
ni" a canvi que l’empresa pogués construir un màxim de 
250 habitatges al sector de la C^olomina. A més, Urbagest es 
comprometia a fer-se’n càrrec dels costos d’urbanització 
dels 31.615 m‘-’ cedits a un preu de 33 € / m^ 



Un nou conveni d’urbanització avantatjós per al Masnou 

A l’inici de l’actual mandat, Tequip de govern munici¬ 
pal va iniciar una nova negociació amb Urbagest que va cul¬ 
minar, a finals d’aquest setembre, amb la signatura d’un 
nou conveni pel qual Urbagest es fa càrrec dels costos de 
redacció del projecte (més de 80.000 €), i assumeix uns 
costos d’urbanització de 52 € / m ’ (és a dir, un augment de 
600.000 € respecte a l’acord anterior). 

Aquest acord facilitarà que la urbanització del Parc Vall¬ 
mora pugui ser iniciada en aquest mandat i que compti 
amb uns estàndards de qualitat superiors als inicialment 


previstos. S’han iniciat 
els treballs previst per 
a la redacció del pro¬ 
jecte d’urbanització. 
Les premises inicials 
preveuen aprofitar els 
camins espontanis existents, 
suavitzant-los per tal de fer més 
fàcil el seu recorregut, i es crea un 
camí transversal que permetrà la con¬ 
nexió amb la part més oriental del muni¬ 
cipi . Es projecta un nombre d’accessos 
importants al Parc, que es configura en diverses 
zones (àrees de bosc, feixes i talussos de contenció). A 
la vegada es preveu una zona de serveis que connecti amb 
l’equipament previst a la part corresponent a Can Jordana. 
Es preveu també una zona de jocs infantils (per determi¬ 
nar). Cal insistir en que aquestes són idees inicials que 
poden experimentar variacions al llarg de la redacció de la 
proposta definitiva. 

Una vegada elaborada i aprovada aquesta proposta, 
abans de finals de l’any 2005, es procedirà a efectuar els trà¬ 
mits per a l’adjudicació i execució de l’obra. 



setembre-octubre 2004 5 

















El Masnou viu 




’i? 

p 








Comença un nou curs escolar 

El curs escolar s’ha iniciat al Masnou a mitjan de setembre amb tota normalitat. 
Més de 3350 alumnes han començat a centres públics i escoles concertades, on 
cursaran educació infantil, primària o secundària. 



Oficialment el curs es va inaugurar el proppassat 
dimarts 21 de setembre en un acte adreçat a la comunitat 
educativa que va tenir lloc a Can Malet, i que va comptar 
amb ractuació musical del Quartet Omtrast. Durant Tacte, 
es v^a retre homenatge a TAssociació d’Amics del Ferrocarril 
del Masnou per la seva col·laboració en el projecte interge- 
neracional de la vila. 


Amb millores, però no totes les previstes 

La unitat de manteniment de TAjuntament del Mas¬ 
nou durant festiu ha fet la posada a punt de les cinc 
escoles públiques del municipi. S’ha fet un repàs de 
llums, reparació de cisternes i aixetes, i pintat de part de 
les instal·lacions. Als CFdP Lluís Millet i Rosa Sensat, 
encara hem de parlar de la presència d’algunes aules 
prefabricades. Amb tot, seguim treballant per tal que, en 
el termini més breu possible es puguin fer les reformes 
pertinents. 


El projecte educatiu del Masnou 

La Regidoria d’Educació de l’Ajuntament, amb la 
col·laboració de la comunitat educativa de la població, posa 
en marxa el projecte educatiu, establint el Masnou com una 
ciutat educadora i buscant la implicació dels pares i mares, 
dels infants i joves, dels mestres i professors i de totes les 
àrees municipals. 

Es parteix de la base que tot educa i que tots hi podem 
aportar el nostre gra de sorra: el teatre, la música, l’esport, 
la festa, el cinema, la Biblioteca o farxiu, la relació amb els 
veïns i veïnes, el civisme, el respecte, l’anar de botigues... 

I és per aquest motiu que al llarg d’aquest curs escolar 
es volen consolidar propostes Ja iniciades i posar-ne en 
marxa de noves. 


Un espai de debat de mares í pares 

S’ofereix un espai de debat per 
compartir en grup el que preocupa a 
mares i pares en relació a l’evolució 
dels fills. L’espai serà coordinat per 
professionals de f educació. S’ha pre¬ 
vist un programa de xerrades 
col·loqui, cinefòrum i sessions d’o- 
rientacié), que tindran lloc un dime¬ 
cres al mes, des de l’octubre fins al 
juny, a les 20 hores a (]a n’Humet. 

El Consell Municipal de nens 

Aquest curs el viuran els alumnes de 6è d’educació pri¬ 
mària. Es preveu que els nois i noies, facin una immersió i 
aprenguin a viure en democràcia i que entenguin com fun¬ 
ciona un ajuntament i com es gestionen els recursos 
públics. Els nois i noies de 6è curs faran de polítics i hauran 
de consensuar propostes i projectes, amb el compromís per 
part de f^untament de portar-ne una a terme. 

S’ha triat aquest grup d’edal (11-12 anys) pensant que 
pugui ser la base per a futurs plenaris de joves. 

El programa intergeneracional 

També aquest curs escolar els alumnes del Masnou 
seguiran aprenent de l’experiència. Es vol facilitar que la 
gent gran pugui transmetre els seus coneixements als més 
petits i joves de la mà de l’Associació d’Amics del Ferroca¬ 
rril del Masnou, d’en Carles de la Torre, o dels responsables 
de l’Arxiu Municipal, 

L’escola bressol municipal en marxa! 



una sala per a l’equip educatiu, sala 


L’acte institucional de col·locació 
de la primera pedra de l’escola bres¬ 
sol municipal ha donat el tret de sor¬ 
tida a les obres de construcció de l’es¬ 
cola bressol pública i de la urbanitza¬ 
ció del seu entorn, amb la previsió 
que a primers del 2005 entri ja en fun¬ 
cionament. 

L’acte va tenir lloc el proppassat 
11 de Setembre i va comptar amb la 
presència del Consistori, de represen¬ 
tants d’institucions i de les empreses 
constructores, així com també de 
moltes famílies dels nens i nenes que 
gaudiran del servei. 

L’escola bressol era una assignatu¬ 
ra pendent, una clara necessitat per a 
les nostres famílies, i per aquest motiu 
ha estat també una de les més signifi¬ 
catives prioritats de l’equip de govern. 

L’equipament 

L’edifici s’emplaça entre l’avingu¬ 
da Joan XXIII i els carrers Doctor 
Olivé Goma i Doctor Pere Genové, i 
comptarà amb tres aules: 

— Una per a 8 nadons de 4 mesos a 
1 any. 

-Una per al grup de 13 nens/es 
d’l a 2 anys d’edat. 

-Una per al grup de 20 nens 
/nenes de 2 a 3 anys d’edat. 

Cada aula està dotada d’una zona 
d’higiene amb cambiador. Hi ha una 
sala polivalent, biberoneria-catering. 


de neteja, magatzem, despatx i un dis¬ 
tribuïdor. 

El període d’obertura del centre 
serà de l’l de setembre fins al 31 de 
juliol. Aquest curs, és previst que l’es¬ 
cola obri les seves portes al mes de 
gener amb aquest horari: 


-Matins:de 9 a 12 hores i tardes 
de 15 a 17 hores. 

- Horari especial (permanències): 
de 8 a 9 del matí i de 17a 18 hores. 

- Horari especial de menjador: de 
12 a 15 hores. 

Les despeses anyals per a la gestió, 
avaluades en més de 130.000 euros es 
reparteixen d’aquesta manera: Un 
33,69 % l’aporta el Departament 
d’Ensenyament de la Generalitat de 
Catalunya, un 21’89 % ri^untament 
del Masnou, mentre que l’aportació 
de les famílies és d’un 44,41 % del cost 
total del servei. L’Ajuntament del 
Masnou, es fa càrrec també amb el 
suport d’altres institucions, dels més 
de 540.000 euros que costa la cons¬ 
trucció i la urbanització del nou equi¬ 
pament. 

Us expliquem, comparativament 
amb d’altres ofertes privades del Muni¬ 
cipi i amb altres serveis públics a la 
comarca quina és la quota establerta. 


Matrícula 


Quota mensual 


Escola bressol 
municipal 
del Masnou 


No hi ha matrícula 


Altres llars d’infants Algunes no cobren 


Es paguen 10 quotes men¬ 
suals tot i que el servei s'ofe 
reix 11 mesos. La quota és de 
145 euros x 10 . 

La quota oscil·la entre 127 i 


públiques 
al Maresme 


Llars d’infants 
privades 
del Masnou 


matrícula. A d'altres 164 euros en el cas del servei 

oscil·la fins als 165 x 10 mensualitats. 

euros. 

De 82 a 160 euros La quota oscil·la entre els 186 

i els 208 euros per 11 o per 
12 mensualitats segons l’equi¬ 
pament. 

Aquest octubre, es fa una consulta popular 
a través de la xarxa per escollir el nom d’aquest nou equipament municipal. 
Trobareu l’enquesta a la portada del web municipal: http://www.elmas- 
nou.net. També podreu dir la vostra presencialment miyançant les urnes 
disposades a l’^untament del Masnou i a l’Area de Serveis a les Persones. 

El Masnou viu Iïl3.r 



L’Ajuntament ha demanat explicacions 
a l’ACA sobre l’estat de l’aigua bruta 
del mar d’aquest estiu 

Aquest estiu el Masnou ha rebut moltes queixes referents a l’estat de l’aigua de les 
nostres platges. Hem viscut episodis puntuals, però freqüents, amb l’aparició de 
sòlids flotants a l’aigua sovint acompanyats d’escuma. La Confraria de Pescadors del 
Masnou/Premià i Montgat ja va viure a principis d’estiu problemes importants amb 
les xarxes destrossades a causa d’abocaments al mar. 





* 


1 




Des de r^iintanient del Masnou 
hem estat molt conscients pel que fa al 
problema de la qualitat de l’aigua de 
bany a les nostres platges, i hem estat 
molt actius encara que no hi tinguem 
competències. 

1^1 competència sobre Faigaia de mar 
es de rAgència Catalana dc l’iMgua 
(ACA), organisme que pertany a la 
Cjeneralitat de Catalunya, Des del mes de 
juny, r.^untament, ha realitzat totes les 
gestions possibles davant de l’ACA i ha 
volgut col·laborar per intentar determi¬ 
nar les causes de la contaminació i tro 


bar-hi una solució. La resposta institució 
nal no ha estat mai satisfactòria, ente¬ 
nem que bàsicament a causa de la seva 
complexitat. Amb tot, i segons les analí¬ 
tiques realitzades per l’ACA, tot i l’aspec¬ 
te poc agiadable que ha presentat l’ai¬ 
gua en alguns moments, la seva qualitat 
ha estat satisfactòria i no ha comportat 
cap risc per a la .salut dels ban)istes. 

Aquest problema ha estat generalit¬ 
zat a la costa del Maresme. Altres ajun¬ 
taments com Sant Pol, Canet de Mar, 
Arenys de Mar, o Sant Andreu de Lla¬ 
vaneres, entre d’altres, també han fet 


arribar les seves queixes a l’Agència 
Catalana de l’Aigua. 

Paral·lelament, hem fet arribar 
també la nostra queixa al conseller de 
Medi ^\mbient de la Generalitat de 
Catalunya, Salvador Milà, per tal que el 
Departament intensifiqués els sistemes 
de control per garantir la qualitat sani¬ 
tària i raspecte vdsual de l’aigua al Mas¬ 
nou i al Maresme. El mateix conseller 
ens ha explicat, en acabar festiu, el seu 
compromís de portar a terme un pla 
d’acció que determini quins són els 
seus orígens. 

I ara, parlem de la sorra: 

Front comú per la regeneració de les 
platges del Maresme 

Els diputats i diputades del PSC-CPC, CiU, ERC, PP, i ICV-EUA del Maresme al Par¬ 
lament de Catalunya, fent-se ressò de la situació d’algunes platges de la comarca, 
han aprovat una proposició no de llei conjunta, per a la regeneració de les platges 
de Cabrera de Mar, Vilassar de Mar, Premià de Mar i El Masnou. Ho han fet a ins¬ 
tàncies d’aquestes poblacions i del Consell Comarcal del Maresme. 


Les platges d’aquests municipis, 
afectades per les insfraestructures 
portuàries, com és el cas del Masnou, 
l’erosió o els temporals, necessiten 
que s’hi intervingui per tal de salva¬ 
guardar l’espai natural i d’esbarjo, 
així com per garantir la seguretat de 
les infraestructures que hi ha al seu 
entorn, com sóm la via del tren o els 
col·lectors d’aigua. Els grups parla¬ 
mentaris han demanat als Governs de 
la Generalitat i de l’Estat (que és qui 
té les competències sobre costes), que 
acordi un pla d’intervenció immediat 
per redreçar la situació actual, així 
com un Pla de manteniment i estabi¬ 
litat que pugtii preveure situacions 
com les actuals. 

La Generalitat i els ports esportius 
es faran càrrec conjuntament d’un pla 
per restiutir la dinàmica del litoral. El 
conveni que ha signat el Departament 
de Política Territorial i Obres Péibli- 
ques amb els ports esportius regula 
que el govern català i els gestors privats 
de cada port cofuiançaran al 50% 
aquestes actuacions. Aquest projecte, 
pel que fa al Masnou, consistirà en 
transvassar 28 mil metres cúbics de 
sorra de la part de llevant del port 
esportiu a la part de ponent. 

Al Masnou, els temporals de llevant 
que ha patit la nostra costa, han deixat 
sense platja la línia de la costa entre el 
Torrent d’en Gaio i Premià a la zona 
d’Ocata (sector de llevant) i la part 



situada a ponent del port a la zona de 
Bell Resguard/Can Teixidor. En anys 
anteriors, aquests sectors tenien una 
estreta franja de sorra de 2 a 4 metres. 
A la nostra \ila doncs, aquest primer 
any, es portaria sorra de la banda d’O¬ 
cata a la plaqa de Can Teixidor. 

Aquest any, rAjuntament del Mas¬ 


nou, ha fet un esforç per mantenir la 
.sorra de les nostres platges en les 
millors condicions, per aquest motiu ha 
reorganitzat els seus recursos humans 
de manera que la neteja tan mecànica 
(tractor que garbella la sorra) com la 
manual (vuit peons de plaqa) s’ha fet 
des de f abril fins al setembre. 

El Masnou viu 

Medalla de plata 
masnovina al Campionat 
del Món de Modelisme 





Dona, i per a tu que fas? 


I a Regidoria de la 
Dona de TAjunta- 
ment del Masnou, 
VAssociació de Dones 
per Ja Igíialtat i Dones 
d'axnii per a Catalun- 
han programat 



(VI 

í? 


►ív!' 

1 


En Jordi Roure i el seu fill Albert i 
han aconseguit la medalla de plata al 

'‘ft. 

Campionat del món de modelisme 
especial, que ha tingut lloc del 2 al 
12 de setembre a Polònia. Tots dos 
són masnovins i són membres del 
Club d'Aeromodelisme de Barcelo¬ 
na, que té la seu a la nostra població. 

L'equip que hi va competir per part 
del Club era format per 13 persones, 
de les quals 5 són del Masnou. Curio¬ 
sament són membres d'una mateixa 

família, Els Roure-Missé, que des de SÍSflS 6l COflVBIli 3mb 
l'any 1997 han aconseguit entres tots I /^itc 

g- ^ CITE, un organisme de 

cinc 35 títols en campionats interna- ’ ^ 

cionals. 


per aquest darrer trimestre de l’any 
tot un seguit d'activitats, principal¬ 
ment per a dones, coincidint amb la 
celebració al novembre del Dia Inler- 
ncicional contra la, lyiolència i el rnal- 
tracíarnent a les dones. 

Les activitats són moltes i variades: 
cinefòrums, tallers, xerrades, debats, 
taules rodones... i esperem que 
puguin ser del vostre interès. Si voleu 
més informació, us podeu adreçar a 
l'Area de Serveis a les Persones. 


L'Ajuntament del Masnou 


suport als immigrants 


Cristian Mira ha participat 
als Jocs Paralímpics 
d'Atenes 2004 

El jove masnovi 
Cristian Mira i 
Blanch ha partici¬ 
pat aquest setem¬ 
bre als Jocs Pa¬ 
ralímpics Atenes 
2004 en la modali¬ 
tat esportiva de 
tennis amb cadira 
de rodes, a les 
categories d'individual masculí i 
dobles masculins. Els resultats no li 
han estat favorables i ha quedat fora 
del pòdium. 

En Cristian, aquest any, ha obtin¬ 
gut la 12 ena posició a la XX Copa 
del Món 2004 que va tenir lloc a 
Nova Zelanda. Treballa a la Fundació 
Integració, des d'on hem seguit els 
seus resultats. Des d'aquesta publica¬ 
ció la nostra enhorabona per la seva 
participació. 








Els Ajuntaments del Masnou, Ale¬ 
lla i Teià han signat un conveni amb el 
CITE (Centre d'Informació per a Tre¬ 
balladors Estrangers) per tal de 
fomentar la participació, la informa¬ 
ció i rassessorament individual o 
col·lectiu de la població immigrada. 
El servei es prestarà des del municipi 
del Masnou, tot i que serà compartit 
amb els municipis veïns d'Alella i Teià. 
Les tres poblacions utilitzaran conjun¬ 
tament roílcina que té com a finalitat 
la de proporcionar aquells serveis que 
faciliten l'estada i la inserció socials i 
laborals dels immigrants estrangers. 
L'oficina està ubicada a l'edifici cen¬ 
tre, entrada pel carrer Pujades Truch. 
L'atenció al públic serà els dijous de 
les 16 a les 20h. Cal concertar cita prè¬ 
via als Serveis Socials dels diferents 








municipis. En el cas del Masnou, us 
podeu adreçar a l'Area de Serveis a les 
Persones: 93 540 74 40. 


Veredicte de la II Beca 
d’Investigació i Recerca 
Local 

Alexandra Capde\ila amb el tre¬ 
ball Quan els immigr'anls venien del 
nord. L'allau francesa a la comarca 
del Maresme als segles XVÏ i XVIJ ha 
obtingut la II Beca d'Investigació i 
Recerca Local que atorga el Patronat 
Municipal del Masnou, dotat amb 
2.500 euros, per realitzar el treball 
d'investigació sobre el Masnou al llarg 
de 6 mesos. El veredicte es va fer 
públic a mitjan de setembre a la Sala 
Capitular de l'^untament del Mas¬ 
nou. El jurat va considerar atorgar el 
premi al treball de l'AIexandra per¬ 
què relaciona les etapes de dinamis¬ 
me econòmic amb les grans onades 
migratòries i ens apropa a la realitat 
actual, alhora que aprofundeix en un 
àmbit molt desconegut localment, 
fins al moment. 



Oberta la matriculació a 
l’Escola de Maquetisme 
Naval 



Si voleu saber com eren els vaixells 
romans, o si teniu ganes de construir el 
bergantí Caupolican que va travessar 
18 vegades el cap d’Hornos... veniu i 
informeu-vos del nou curs de PEscola 
de Maquetisme Naval del Masnou. 
Encara hi ha places. Ens trobareu a la 
la planta de PEdifici Centre, al carrer 
Josep Pujadas Truch, 1 A, Més infor¬ 
mació al Museu Municipal de Nàutica. 

Telèfons: 93 540 50 02 / 93 542 47 00 

E-mail: inuseu.nautica(q)elmasnou,net 

El Masnou viu 


Mitjançant aquest espai, us proposem de conèixer les diferent elititats, associa-^ 
cions veïnals, clubs esportius, ong’s i d’altres grups del Masnou, que formen part t 
del teixit social de la nostra població, i que sens dubte amb el seu treball, enri¬ 
queixen la vida cultural i social d’aquesta vila. 

En aquest número hem convidat el grup Borinquen, a fi i efecte que ens expliquin 
qui són, què fan, I en quins projectes estan treballant a hores d’ara. 


Adreça 
Telèfons; 


E-maii; 










i^rencarregat^e Tirhatge del-grup. Canta de baix. 

f:anta de baríton i toca la guitarra clàssica, 
banjo. 

les actuacions és ranimador i presentadíx defs 
^ baríton i toca la guitarra clàssica. 

de tenor. Toca l'harmònica, les mara- 


eSíL·Lacordió. 

canta de tenor. 





i Una mica d’història 

1 _____ 

^ - - ■ — ■ — ■■ 

Borinquen neix pels volts de Tany 1998 bàsicament amb gent del carrer 
de Pere Grau, tenint com a element aglutinador en Miquel Garolera. De 
fet, dels cinc components actuals, tres viuen al carrer. 

A l’hora de batejar al grup, van sortir molts noms: La mar salada, la 
barca de Cal Sord, Cagum la mar. Mar Blava... però cap va acabar de 
quallar. La proposta de posar al grup el nom de Borinquen no va tenir en 
principi gaire bona acollida potser per la dificultat de pronunciar ei nom, 
però de fet, aquest nom tenia una base molt genuïna masnovina: Borin¬ 
quen és e! nom de l’illa de Puerto Rico tal com l'anomenaven els nadius 
(ets borinquas) abans de la descoberta espanyola. Durant l'època daura¬ 
da de la marina del Masnou, hi havia un vaixell anomenat Borinquen. 

D’aquesta manera, va quedar com a definitiu Borinquen per ai grup 
d'havaneres del Masnou. 




Què fem al llarg de l’any? 

A banda que tots treballem en altres afers, al grup Borinquen hi dedi¬ 
quem dues hores a la setmana per assajar {el doble si aquella setma¬ 
na tenim actuació). Anem a cantar allà on ens contracten, sigui per 
festes majors, festes de carrer, celebracions privades... 


Aquesta és la nostra nit 


La Nit d’havaneres I rom del Masnou, és la cita de cada any on ens 
agrada portar aquells grups d’arreu que sota el nostre criteri tenen mol- 
tíssima qualitat, i que durant la resta de festes de l’any (Festa Major o 
festes del Bell Resguard) no tenen oportunitat de ser-hi. A la gent del 
Masnou li agraden molt les havaneres, i aprofitem per oferir un ampli 
ventall de grups com els que heu pogut escoltar aquest any: Arrels de 
la Terra Ferma, amb un repertori clàssic, el grup Duet la Taverna de 
Sant Feliu de Guíxols, amb cançó popular i de taverna, i la formació 
Els Cremats de Palafrugell, que combina rhavanera amb ritmes més 
cubans. Els Borinquen, estrenem cada any temes nous que presentem 
sempre amb els nervis a flor de pell. 

Ara seguim gaudint dels assatjos, de cantar i cantar preparar poc a 
poc i amb calma la propera nit d’havaneres i d’altres activitats que 
tenim en ment entorn d’aquesta nit màgica. 

El Masnou viu 


o 



La Natàlia Via-Dufresne i fa Sandra Azón van marxar cap a Grècia amb molta preparació i il·lusió i han tornat amb la medalla de 
plata al col! aconseguida a la classe 470 de vela. Ara desitgen més que res fer vida normal i unes merescudes vacances. Pel que 
fa a ta seva participació en els Jocs Olímpics de Pequín 2008, hi ha tot un seguit d’interrogants per resoldre. 


Ha estat corn fer el cim, ens explica 
la Natàlia, el final del trajecte de 
molts anys de constància, sacrificis i 
dedicació. Es dur!, només hi ha un 
examen cada quatre anys, apunta la 
Sandra. Una medalla dedicada a tots 
els que les han ajudat a fer possible el 
somni, sobre tot a les dues famílies 
que estimen i practiquen fesport. 

En quatre anys no es guanya una 
medalla, afirmen. Portem molts anys 
preparant-nos. La família es qui ho 
aguanta tot: patiments, cansament, 
alegries ... si no fos per ells!... Quan 
erem. petites eren els pares qui ens 
havien d ^acompanyar a tot arreu cada 
cap de setmana amb el remolc. Nosal¬ 
tres anàvem a passar-nos-ho bé, i ells 
en canvi i posaven Vesforç a més de les 
despeses que generava la pràctica de 
Vesport. Més endavant, quan vam ser 
autosuficients, el sacnfici va quedar 
més compartit. 

La Natàlia i la Sandra són les peti¬ 
tes de les famílies Via-Dufresne i Azón 
respectivament. Han anat heretant els 
vaixells dels germans grans, i han 



compartit en família aquesta mena de 
vocació pel mar i per la navegació. 

Han treballat molt per arribar on 
són. Moltes hores a f aigua navegant i 
entrenant. La gent es pensa que nave¬ 
guem i prenem el sol. I aquí som nosal¬ 
tres les que ens encarreguem de tot: de 
les avaries, les que viatgem per la 
carreteja amb furgoneta i remolc , i les 
que ens hem de buscar rapartament 
quan arribem a port. Quan naveguem 
pel món no hi ha luxes. 

Si estàs entre els vuit primers, 
tens millor sou 

Comentem si competirien sota els 
colors de la senyera. Si que hi estarien 
disposades si f estructura, el suport i la 
dotació econòmica fos el mateix que 
els dóna la Federació Espanyola. No es 
tracta de sentir-se més o menys catcda- 
nes o de sentir els colors, sinó senzilla¬ 
ment de que ara per ara no és viable. La 
Federació paga tots els desplaçaments, 
viatges, dietes, manutenció i material. 
No hi ha contracte però depenem d élls. 
Segons els resultats als campionats del 
món de Vany anterior, tindràs un sou o 
un altre. Si estàs entre els vuit primers, 
tens millor sou. Si quedes vuitè, la cosa 
ja va més justa. I si quedes més enllà 
dàquesta plaça, ja no comptes. Tot ple¬ 
gat, ens expliquen, ve a través de 
f ADO, que és el programa de suport 
als esportistes que es va crear després 
dels Jocs de Barcelona, miqançant f a- 
Jut d’empreses privades que patroci¬ 
nen l’esport. 

Un treball en equip, 

forjat al Club Nàutic del Masnou 

Són molts anys d’equip. La Natàlia 
com a patrona de l’embarcació i la 


Sandra com a tripulant. Són funcions 
ben diferents, però l’una sense l’altra 
no pot fer res. Ens diu la Sandra de la 
Natàlia que és una treballadora nata, 
que té el cap molt fred i pot aguantar 
bé les pressions que li vinguin. Afe¬ 
geix que és una persona amb pacièn¬ 
cia. La Natàlia a més de coincidir amb 
la qualitat de treballadora de la seva 
companya, apunta que és molt ràpida 
de reaccions i molt viva. 

El vaixell, amb l’ajut de l’entrena¬ 
dor, el cuiden al mi-limetre. Necessita 
tanta cura, que el tractem com un nen. 
Sempre li hem d estar fent coses. Al 
mar depenem del vent i del vaixell. Si 
no bufa, no pot començar la regata. 

La Natàlia, als 31 anys, ha coronat 
tres jocs olímpics amb la seva segona 
medalla penjada després de la de Bar- 
celona’92 (en classe Europa), A la 
vela li ha dedicat tota la seva vida. En 
la classe Europa hi ha estat quatre 
anys. En 470 formant equip amb la 
Sandra han obtingut tres podis mun¬ 
dials i un títol europeu. 

La Sandra farà 31 anys al novem¬ 
bre. Acabes Voptimist als 14 anys i Vi- 
nicies a un altre categoria. En el meu 
cas, vaig iniciar-me al 420, ja que la 
meva germana també hi competia. 
Comparteix vaixell amb la Natàlia des 
de l’agost de 1998. Hi havia un cam¬ 
pionat del món i cap de les dues tenia 
parella. 

El Club Nàutic del Masnou és el 
club de la seva vida, el lloc on es van 
conèixer. El del Masnou és el club on 
hem crescut i ens hem fet el que som. De 
petites a Vestiu, hi passàvem gairebé 
totes les hores del dia. Després de nave¬ 
gar, el dinar a la piscina, els amics ... 
Ara, la vida que feiem de petits ja no 

la tenim aquí, SemjTre estem arnunt i 
avall. 

No comparteixen el tòpic que la 
vela és un esport minoritari per a 
"pijos”. Aixó és que no ens coiieixeny 
diuen. Qjni sap de nosaltres podrà 
entendre que no hem dut una gran 
vida. No anem ni a hotels de luxe ni 
en avió. La vela és un esport car, com 
anar a esquiar o córrer en moto. 

Demanen que es faci més atenció 
al tema de la vela. Gairebé mai, diu la 
Sandra, hem vist publicades informa¬ 
cions de les activitats que es fan al 
club o de regates a les revistes locals o 
als diaris comarcals o generals. 

El Masnou, on el mar és tan a prop 

Del Masnou ni * agrada la tran¬ 
quil- litaty pet' això he volgut quedar-me 
a viure al poble, comenta la Sandra. 
Ens explica que li estressa una mica el 
centre de Barcelona. Del seu poble 
destaca les pujades i les baixades, i 
troba que hi falta un bon gimnàs ben 
dotat. Aprofita per reivindicar més 
transport públic sobretot nocturn que 
enllaci amb la capital. Ens explica que 
sempre havia de sortir 10 minuts 
abans d’acabar les classes per poder 
arribar al darrer tren. 

La Natàlia diu que al Masnou tot 
és a prop caminant, i que el mar és a 
tocar. Com a la Sandra, li agrada 


també la tranquil·litat de la població. 
Viu, però, a Barcelona. La Natàlia és 
diplomada en fisioteràpia, mentre 
que la Sandra, és tècnic en turisme 

Som com nòmades 

Parlem de com poden compaginar 
la pràctica de Fesport amb la vida "nor¬ 
mal". Ens hem tomar mig nòmades, 
explica la Natàlia: jo no tinc ni pis. 
Aquest any no he passat ni una setma- 
na a casa dels pares. Es ben clar que no 
podem tenir una feina adaptable. Jo no 
sé si servirem per fer una feina de vuit 


hores en una oficina. Fins ara, estem 
acostumades a viure a Vaire lliure, i a 
fer els nostres horaris. Ens organitzem 
com i quan entrenem. No hem fet ni 
caps de setmana, ni ponts ni res que 
s'hi assembli. El Sant Jordi, o la Diada, 
l'hem vist per la TV. Jo tinc ganes de fer 
coses de les anomenades normals, vaja 
de les (pxe fa la gent normal: anar a 
sopar, anar al cinema. La Sandra afe¬ 
geix que té moltes ganes de dedicar-se 
a la família. Han nascut dos nous 
bebès i gairebé ni els conec. 

Veies per la tele les rebudes 
a esportistes, i ara, 
ens va tocar a nosaltres. 

Ens va agradar molt la rebuda que 
vam tenir al Masnou. Va ser molt aco¬ 
llidora i tothom s'hi va bolcar. Sempre, 
ho vèiem per la televisió que els hi feien 
a d'altres esportistes, i aciuesta vegada 
et toca a tu, diu la Sandra. Ara 
al·lucinem quan ens coneixen pel 
carrer. Mai a la vida havia signat un 
autògraf 

De moment, ara que estan de 
vacances, no volen prendre decisions 
pel que fa a la seva participació als 
JJOO de Pequín del 2008. Ho veuen 
molt lluny. Diuen que ara s’ho pren¬ 
dran amb més tranquil·litat, un any 
més suau que Ja ens convé. No deixa¬ 
rem de Jiavegar però intentarem com¬ 
binar amb d'altres coses que hem dei¬ 
xat de banda. 


La Mònica Azón ha debutat als Jocs d’Atenes 




i 




La Mònica, germana de la Sandra, va néixer a Barcelona e 
1972. Comparteix la seva gran passió per la vela amb tota L 
família. Entre els seus mèrits destaca la seva primera posicic 
en el Campionat del Món de Suïssa (2002) amb la seva ger 
mana Sandra, i entre les seves curiositats, el seu viatge dí 
punta a punta de l'oceà Atlàntic l'any 2000. 


Tot i que la Mònica Azón havia competit en vela en nombrosos campionats, 
mai s'havia decidit a fer-ho en uns Jocs. El seu debut el va fer com a patrona 
d’una embarcació Yngling, amb les seves tripulants, la Graciela Pisonero i la 
Marina Sànchez. Van acabar en la dotzena posició de la general amb 86 punts. 

El Masnou viu la ti ibuna política 


Obrim la 
tribuna política 
als cinc grups 
polítics 
municipals 


Joan Ramon Vilalta i Carrillo 

Portaveu de CiU 



Carme Giol i Abril 

Portaveu d’ERC 



El Masnou Víu:. el "panflet" del Tripartit 


Un nou curs polític ! 



Imatge de la plaça 
Onze de Setembre, en 
el moment de la lectura 
del manifest d’aquesta 
passada Diada Nacional 
de Catalunya que va ser 
consensuat pels grups 
municipals de CiU, 

ERC, ICV-EA i PSC. 


Fe d’errades 

A la pàgina 4, del Masnou Viu núm. 2 a 
l’article referent al pressupost municipal 
del 2004, on diu que va ser aprovat amb 
els vots de l'equip de govern municipal 
(PSC, ERC, ICV‘EA), rabstenció del PP i 
el vot en contra de C/(7 ha de dir: va ser 
aprovat amb els vots de l'equip de 
govern municipal (PSC, ERC, ICV-EA), i 
el vot en contra de CiU i del PR 


L’anterior article de CiU denun¬ 
ciava, entre altres, la falta de diàleg 
per part de l’equip de govern per 
debatre els continguts de la present 
revista (moció inclosa, votada en 
contra pel tripartit). 

També denunciàvem que no tení¬ 
em informació dels continguts quan 
escrivíem aquest article. En camí el 
tripartit, sí que pot veure el que 
escrivim i pot, segons el nostre arti¬ 
cle, canviar la informació que s’envia 
als vilatans i vilatanes. 

Aquest cop però, hem demanat 
que abans de redactar el present arti¬ 
cle, si us plau puguem veure els con¬ 
tinguts de les notícies, i aquest dret 
fonamental a la informació també 
se’ns ha denegat, per tant volem 
posar de manifest el tarannà de qui 
governa, que davant té una cara ama¬ 
ble però que en el fons nega la cor¬ 
tesia mínima de partir amb igualtat 
de condicions. 

Ens agradaria que aquest article 
fes reflexionar els qui governen, ja 
que tots plegats estem per millorar 
la qualitat de vida de la nostra Vila, o 
no? 

Senyors i senyores del tripartit 
més respecte per les institucions, 
més transparència i un respecte pel 
dret democràtic de l’oposició a diri¬ 
gir-se als masnovins i masnovines per 
mitjà d’una publicació municipal 
que paguem entre tots i totes, y 


Els regidors-es que estem al 
Govern ja hem viscut el primer cicle 
anual i per tant, tenim més coneixe¬ 
ment de la realitat pel que fa als inte¬ 
ressos i les necessitats dels masnovins- 
es. Acabem d’encetar el nou curs 
polític amb molta més confiança, 
il·lusió, entusiasme..., convençuts 
que ho farem millor. 

Voldria fer un reconeixement a 
totes les entitats i associacions del 
poble per la gran tasca que fan per 
dinamitzar la vida cultural al Masnou. 
Aquesta tardor hem viscut la Trobada 
d’Havaneres i Rom, amb un alt índex 
de participació. També hem gaudit de 
la XIII Trobada de Vaporistes amb 
l’Associació d’Amics del Ferrocarril, 
els quals han aprofitat ravinentesa 
per a retre un merescut homenatge al 
qui n’ha estat fins ara el president, el 
Sr. Alfons Aragó. El dia 16 d’octubre 
està prevista una Trobada de Gegants 
extraordinària, la XIV Geganta Pubi¬ 
lla del Maresme. El dia 24 hi haurà la 
I Fira de Dibuix i Pintura, organitzada 
per una comissió del Consell de les 
Arts. Així mateix hem iniciat les pri¬ 
meres reunions per començar a orga¬ 
nitzar la Festa Major de l’any 
vinent... Pretenem fomentar de 
valent les tradicions populars catala¬ 
nes. 

Per altra banda, voldria donar a 
conèixer el gran objectiu que ens 
plantegem des de la Regidoria d’Edu¬ 
cació que és aconseguir que El Mas¬ 
nou esdevingui Ciutat Educadora, 
amb la col·laboració de tota la ciuta¬ 
dania. 

Tots plegats hem de mantenir \iu 
l’esperit d’anar endavant, valorant 
fins la més petita passa, m 

Màxim Fàbregas i Anarios 

Portaveu d'ICV-EuiA 


Albert Ros Calvo 

Portaveu del PP 


Enric Folch i Gallén 

Portaveu del PSC 



La crítica fàcil, una arma política? 


Falses expectatives 


Millora del finançament per als ajuntaments 


Des de la constitució del nou 
govern municipal, un reduït grup 
de persones, fent servir la Bústia 
Oberta de la revista Gent del Mas¬ 
nou, sembla haver iniciat una ope¬ 
ració d’assatjament al govern muni¬ 
cipal, com mai fins ara s’havia vist. 

El mètode és senzill: es barregen j 
veritats a mitges, falsedats constata- 
bles i interpretacions interessades, i 
tot això s’amaneix amb uns quants 
grams de demagògia i mal gust, i 
s’obté allò que es volia: un article 
criticant actuacions u omissions del 
govern municipal. Estrany és el mes 
en què a la revista no apareix un o 
més d’aquests articles i, així, un 
espai que, abans de les eleccions, 
rarament passava de mitja pàgina, 
ara hi ha mesos que supera les dues. 

Es impossible contestar en aquest 
breu espai els escrits dels Srs Agustí 
(amb una preocupant fixació per 
les activitats de l’alcalde), Alfons 
(expert? en administració pública i 
finances) i del Sr/Sra JGG (a qui he 
emocionat als Plens durant més de 
20 anys), però crec que els ciuta¬ 
dans han de saber les dues versions. 
Per això, el grup municipal d’ICV- 
EA utilitzarà des d’avui el dret a 
rèplica. Per cert, algú de vostès ha 
llegit alguna vegada un escrit de les 
persones abans esmentades lloant 
els encerts d’aquest govern? O és 
que els encerts ja es suposen? Per 
acabar, les encoratjo a que no s’a¬ 
maguin darrere un pseudònim. Els 
lectors i els criticats tenim dret a 
conèixer la seva identitat. Ben segur 
que si s’identifiquen, alguns enten¬ 
drem els motius reals de les seves 
crítiques, m 


El fet de poder denunciar reiiipresari crea¬ 
rà un conllicte entre empresaris i immigranls de 
moll greus dimensions i està generant falses 
expectatives entre els immigrants que volen 
venir al nostre país. 

Molta gent ve aquests dies a Espanya amb 
l’esperança i amb les promeses que els fan algu¬ 
nes màfies que els diuen que tindran feina esta¬ 
ble. Davant d'això, el PP fa una aposta perquè el 
nostre país segueixi essent d’acollida, però en 
condicions de no generar falses expectatives. El 
Govern hauria de rectificar una vegada mès. 

El PP s’ha anticipat als esdeveniments amb 
la presentació del reglament al mateix Executiu, 
per la qual cosa els sociaistes ” no poden al·legar 
que no saben quina és la nostra opinió". Amb 
fesmentat esborrany s’exigia un requisit de resi¬ 
dència de dos anvs, amb un contracte de treball 

j 

i vincles familiars, essent de quatre anys en el 
cas de no comptar amb vincles. 

EI projecte de reglament que pretén apro- 
v’ar el Govern és en un 85%, còpia del que va 
elaborar fanterior Executiu i només introdueix 
canvis, en un 15%. Precisament en aquest petit 
percentatge és on apreixen les discrepàncies 
més notables, Ja que en un sol article, el que és 
refereix a l’obtenció del permís de treball per 
aquells irregulars que denunciïn a qui els ha 
col·locat, n’hi haurà prou perquè festranger 
obtingui el permís de residència. 

Falsas expectativas 

El hecho de poder denunciar al empresario 
crearà un conflicto entre empre.sarios e inmi- 
grantes de muy graves dimensiones y està gene- 
rando falsas expectativ'as entre los inmigrantes 
que quieren acudir a nuestro país. 

Mucha geiite està viniendo estos días a 
Espana con la esperanza y las promesas que le 
estan haciendo algunas mafias de que van a 
tener trabajo estable. Frente a ello, el PP apues- 
ta porque nuestro país siga siendo de acogida, 
pero en condiciones de no generar falsas expec¬ 
tativas. El Gobierno tendra una vez mas que rec¬ 
tificar. 

El PP se ha anticipado a los acontecimien- 
tos con la presentación del reglamento al pro- 
pio EJecutivo, por lo que los socialistas "no pue- 
den alegar que no saben cuàl es nuestra opi- 
nión". En dicho borrador se exigia un requisito 
de residència de dos anos, con un contrato de 
trabajo y vínculos familiares, siendo de cuatro 
anos en caso de no contar con vànculos. 

El proyecto de reglamento que pretende 
aprobar el Gobierno es en un 85% copia del 
que elaboró el anterior EJecutivo y sólo introdu- 
ce cambios en un 15%. Precisamente en ese 
pequeno porcentaje es donde aparecen las dis- 
crepancias màs notables, puesto que con un 
solo articulo, el que se refiere a la obtención del 
permiso de trabajo para aquellos irregiilares 
que denuncien a su empleador, bastarà para 
que el extranjero obtenga el permiso de resi¬ 
dència. ■ 


Els governs municipals, com admi¬ 
nistració més propera als ciutadans, 
són els que reben les demandes de 
més i millors seiTeis per part dels usua¬ 
ris, sense parar-se a pensar si, aquestes 
demandes, són o no competència 
estrictament municipal. D’una banda, 
aquesta lícita exigència ciutadana de 
gaudir d’un major nivell de qualitat de 
\dda recau primer en els ajuntaments 
que, per altra banda, no disposen dels 
recursos humans ni econòmics per fer- 
hi front ni, molt sovint, de les compe¬ 
tències adients. 

En aquests moments, que a Cata¬ 
lunya es discuteix el nou sistema de 
finançament que ha de resoldre els 
dèficits històrics i procurar un adequat 
nivell d’autogovern, es fa del tot neces¬ 
sari re\dsar també el sistema de finan¬ 
çament dels ajuntaments, tant pel que 
fa a les aportacions de l’Estat -amb 
faugment del Fons de Cooperació 
Local- com als futurs traspassos per 
part del govern de la Generalitat de 
determinades competències, amb els 
corresponents recursos econòmics. 
Aquests traspassos es podrien concre¬ 
tar en certs aspectes en matèria d’edu¬ 
cació, habitatge, immigració, benestar 
social i polítiques d’ocupació. 

Alhora el govern de la Generalitat 
hauria de fomentar polítiques de con¬ 
certació amb les diverses institucions 
del món local, especialment amb els 
ajuntaments. La importància dels 
governs locals en la Catalunya actual, 
amb la seva tradició municipalista obli¬ 
guen, a més, a acabar amb la malfian¬ 
ça dels darrers anys vers els ajunta¬ 
ments i a adoptar mesures que facilitin 
una col·laboració lleial entre els dife¬ 
rents nivells de govern, que millori l’e- 
ficàcia de les seves actuacions i portin 
al reconeixement ciutadà del papaer 
positiu que tenen totes les administra¬ 
cions. m 

Fem una pinzellada 
del que ha estat 
el final d’estiu 
al Masnou 

Hem triat tres imatges representa¬ 
tives de festes organitzades per 
veïnats i associacions masnovi- 
nes, però n'hi podria haver moltes 
més... 

La diada de festa que va convocar 
Esquima al Casino^ !a cursa de 
natació que dins les festes de Bell 
Resguard va organitzar l'Associa¬ 
ció de Veïns i el circuit de bicicle¬ 
tes que va tenir lloc, emmarcat, 
dins la XX Festa de Tardor organit¬ 
zada per l'AAVV Ramon y Cajal 
aquest setembre. 











































































